Volver Volver (Spaanse uitspraak : [bolˈβeɾ], wat "om terug te gaan" beteken) is 'n 2006 Spaanse dramarolprent, wat geskryf en gemaak was deur Pedro Almodóvar. Met die aktrise Penélope Cruz in die hoofrol, speel ook Carmen Maura, Lola Dueñas, Blanca Portillo, Yohana Cobo, en Chus Lampreave daarin. Die rolprent handel oor 'n eksentriese vrouegesin van 'n windverwaaide streek suid van Madrid. Cruz speel Raimunda, 'n werkersklas vrou wat gedwing word om deur vele beproewinge te gaan ten einde haar 14-jarige dogter Paula, te beskerm. Om dit alles te kroon, verskyn haar moeder Irene uit die dood ten einde die vele los drade op te raap. Die narratief kom van Almodóvar se vroeëre rolprent The Flower of My Secret (1995), waar dit as 'n roman dien wat verwerp word vir publikasie, maar gesteel word om die draaiboek te vorm van 'n rolprent genaamd The Freezer. Die rolprent verkry sy inspirasie van die Italiaanse neorealisme van die laat 1940's tot vroeë 1950's, asook die werk van sulke pioniers soos Federico Fellini, Luchino Visconti, en Pier Paolo Pasolini.